Gävlen kunta

Gävlen kunta (ruots. Gävle kommun) on Gävleborgin läänissä sijaitseva Ruotsin kunta. Maakuntajaossa se kuuluu Gästriklandiin. Kunnan keskustaajama on Gävle. Kunnan maapinta-ala on 1 613,84 neliökilometriä (1.1.2016) ja asukasluku 102 904 henkeä (31.12.2020). Gävle on Rauman ystävyyskaupunki. Vuonna 2007 kunnassa oli 50,97 km² peltoa, joten saman ajankohdan maapinta-alaan vertaamalla saadaan peltojen osuudeksi 3,2 prosenttia kunnan maapinta-alasta. Kuntajaon kehitys Vuoden 1952 kuntauudistus ei muuttanut kuntajakoa alueella. Vuonna 1969 Hamrången, Hedesundan ja Hillen maalaiskunnat yhdistettiin Gävlen kaupunkiin. Vuoden 1971 kuntauudistuksessa kaupunkiin liitettiin vielä Valbon maalaiskunta. Samalla kaupunki muuttui Gävlen kunnaksi, sillä Ruotsissa siirryttiin yhteen kuntamuotoon. Vaakuna Nykyinen kuntavaakuna on Gävlen kaupungin vanha vaakuna. Myös Hamrången, Hedesundan, Hillen ja Valbon kunnilla oli omat vaakunat. Väestönkehitys Kunnan väestö taustan mukaan on esitetty seuraavassa taulukossa. Hieman vanhempien vuoden 2009 lopun tietojen mukaan kunnassa asui 1 625 Suomessa syntynyttä, mikä vastasi 1,7 prosenttia kunnan väestöstä. Vielä vanhempien vuoden 1984 lopun tietojen mukaan 5,0 prosenttia kunnan asukkaista oli ulkomailla syntyneitä. Tuolloin kunnassa asui 2 240 Suomessa syntynyttä, mikä vastasi 2,6 prosenttia kunnan väestöstä. Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 191 022 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 51 000 kruunua. Vuoden 2011 lopussa kunnan väestö jakautui eri ikäryhmiin seuraavasti: 0–17-vuotiaat: 19,5 % 18–64-vuotiaat: 61,4 % 65 vuotta täyttäneet: 19,1 % Elinkeinot Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon. Taajamat Kunnassa on 19 taajamaa, joiden osuus kunnan väestöstä vuoden 2010 lopussa oli 92,5 prosenttia. Taajamien ulkopuolella asui tuolloin 7 125 asukasta. Seuraavassa on lueteltu kunnan alueella sijaitsevat taajamat väkilukuineen: Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Skutskärin taajamassa on 6 075 asukasta, ja se kuuluu pääosin Älvkarlebyn kuntaan. Entiset taajamat Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia: Axmarby Hagsta Pientaajamat Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat: Alborga Allmänninge (koillinen osa) Allmänninge (lounainen osa) Axmar by Backa Berg + Sjökalla Björke (itäinen osa) Brunnsvik Eskön + Esköränningen Fredrikskans Grankullen Grinduga Hagsta Harkskär Heliga landet Hillevik Hillsjöstrand Häcklinge Hästbo Mårtsbo Oppala Oppala (koillinen osa) Sikvik Småmuren Syltorp Totra Tångberget Utvalnäs Åbyggeby Ölbo Östanbäck + Lund Entiset pientaajamat Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010: Bönan Finnböle Hagsta Lövåsen Norra Åbyggeby Norrlandet Sälgsjön Kunnanvaltuusto Ruotsissa valitaan joka neljäs vuosi edustajat valtiopäiville, alueiden valtuustoihin ja kunnanvaltuustoihin. Kunnallisvaaleissa Gävlen kunta on jaettu seuraaviin vaalipiireihin: Gävle första valkrets (26 valtuutettua) Gävle andra valkrets (22 valtuutettua) Gävle tredje valkrets (17 valtuutettua) Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Gävlen kunnanvaltuustossa vuodesta 1973 lähtien. Piirit Vuodesta 2016 alkaen kunta on jaettu seuraaviin piireihin: Bomhusin piiri Gävlen Heliga Trefaldighetin piiri (Gävle Heliga Trefaldighets distrikt) Gävlen Marian piiri (Gävle Maria distrikt) Gävlen Staffanin piiri (Gävle Staffans distrikt) Gävlen Tomaksen piiri (Gävle Tomas distrikt) Hamrången piiri Hedesundan piiri Hillen piiri Valbon piiri Seurakunnat Vuoden 2012 aluejaon mukaan kunnassa on seuraavat Ruotsin kirkon seurakunnat: Gävle Heliga Trefaldighet Gävle Staffan Hamrånge Hedesunda Hille Valbo Gävle Maria Bomhus Historialliset seurakunnat Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin. Gävle Heliga Trefaldighet (Gävle) Gävle hospitalsförsamling* Gävle Maria Gävle romersk-katolska Gävle Staffan Gävle Tomas Hamrånge Hedesunda Hille Valbo Lähteet Aiheesta muualla Gävlen kunnan kotisivut (Arkistoitu – Internet Archive) (ruotsiksi)